L 210/8
LV
Eiropas Savienības Oficiālais Vēstnesis
11.8.2022.
prasības, ko nosaka Komisijas Deleģētās regulas (ES) 2019/625 (3) un (ES) 2020/692 (4) un Komisijas Īstenošanas regulas (ES) 2020/2235 (5) un (ES) 2021/404 (6).
Skaidrības labad ieraksti par šīm valstīm Lēmuma 2011/163/ES pielikuma tabulā būtu jāatzīmē ar “O” vienīgi relevantās dzīvnieku sugas ailē.
(5)
Trešām valstīm, kuras ir iesniegušas plānu tikai attiecībā uz akvakultūras produktiem, pienu vai olām un kuras lūdz atļauju ražot kombinētus produktus, būtu jāatļauj sagatavot kombinētus produktus, ko paredzēts eksportēt uz Savienību un kas satur šādus pārstrādes produktus, izmantojot jebkādus minētos pārstrādes produktus, ar nosacījumu, ka tās pārstrādes produktus, par kuriem tās plānu nav iesniegušas, iegūst no dalībvalstīm vai apstiprinātām trešām valstīm.
Skaidrības labad ieraksti par šīm valstīm Lēmuma 2011/163/ES pielikuma tabulā atlikušajās kategorijās būtu jāatzīmē ar “O”.
(6)
Trešo valstu iekļaušana sarakstā attiecībā uz gliemjiem ir nepieciešama sakarā ar izmaiņām audzētu gliemju sertifikācijas prasībās.
Pašlaik saskaņā ar Direktīvu 96/23/EK trešām valstīm nav prasības Komisijai iesniegt plānus attiecībā uz gliemjiem.
Vienīgais relevantais atlieku monitorings attiecībā uz kontaminantiem audzētu gliemju ieguvē tiek veikts saskaņā ar Komisijas Īstenošanas regulu (ES) 2019/627 (7), un trešās valstis, kas atbilst minētajiem nosacījumiem, ir norādītas Komisijas Īstenošanas regulas (ES) 2021/405 (8) VIII pielikumā.
Tā kā minētās trešās valstis ievēro Īstenošanas regulas (ES) 2019/627 56.–59. panta prasības, arī prasības par atlieku pārraudzību, Lēmuma 2011/163/ES pielikuma tabulas ailē “Akvakultūra” minētās valstis skaidrības labad būtu jāatzīmē ar “M”, ar ko apzīmē moluskus jeb gliemjus.
(7)
Dažas valstis lūgušas atļauju uz Savienību eksportēt kombinētus produktus, kas satur gliemju pārstrādes produktus, kuru izcelsme ir vai nu dalībvalstīs, vai apstiprinātās trešās valstīs, kas uzskaitītas Īstenošanas regulas (ES) 2021/405 VIII pielikumā.
Valstis, kas Lēmuma 2011/163/ES pielikuma tabulā apzīmētas ar “X”, attiecībā uz vismaz vienu no šādām precēm: liellopi, aitas/kazas, zirgi, cūkas, mājputni, akvakultūra, piens, olas vai medījamie dzīvnieki, ir sniegušas pietiekamas garantijas, kas saistītas ar to ieviesto oficiālās kontroles sistēmu.
Tāpēc visas šīs valstis minētās tabulas slejā “Akvakultūra” būtu jāmarķē ar “P”, ļaujot tām izmantot pārstrādātus gliemju produktus, kuru izcelsme ir vai nu dalībvalstīs, vai apstiprinātās trešās valstīs, lai ražotu un eksportētu kombinētos produktus, kas satur no gliemjiem pārstrādātus produktus.
(3) Komisijas Deleģētā regula (ES) 2019/625 (2019. gada 4. marts), ar ko attiecībā uz prasībām par lietošanai pārtikā paredzētu noteiktu dzīvnieku un preču sūtījumu ievešanu Savienībā papildina Eiropas Parlamenta un Padomes Regulu (ES) 2017/625 (OV L 131, 17.5.2019., 18. lpp.).
(4) Komisijas Deleģētā regula (ES) 2020/692 (2020. gada 30. janvāris), ar ko attiecībā uz noteikumiem par noteiktu dzīvnieku, reproduktīvo produktu un dzīvnieku izcelsmes produktu sūtījumu ievešanu Savienībā, to pārvietošanu un rīkošanos ar tiem pēc ievešanas papildina Eiropas Parlamenta un Padomes Regulu (ES) 2016/429 (OV L 174, 3.6.2020., 379. lpp.).
(5) Komisijas Īstenošanas regula (ES) 2020/2235 (2020. gada 16. decembris), ar ko attiecībā uz tādu veterināro, oficiālo un veterināro/ oficiālo sertifikātu paraugiem, kuri paredzēti noteiktu kategoriju dzīvnieku un preču sūtījumu ievešanai Savienībā un pārvietošanai pa to, un šādu sertifikātu sakarā veicamo oficiālo sertificēšanu nosaka noteikumus Eiropas Parlamenta un Padomes Regulas (ES) 2016/429 un (ES) 2017/625 piemērošanai un atceļ Regulu (EK) Nr. 599/2004, Īstenošanas regulu (ES) Nr. 636/2014 un (ES) 2019/628, Direktīvu 98/68/EK un Lēmumu 2000/572/EK, 2003/779/EK un 2007/240/EK (OV L 442, 30.12.2020., 1. lpp.).
(6) Komisijas Īstenošanas regula (ES) 2021/404 (2021. gada 24. marts), ar ko nosaka tādu trešo valstu, teritoriju vai to zonu sarakstus, no kurām saskaņā ar Eiropas Parlamenta un Padomes Regulu (ES) 2016/429 atļauts Savienībā ievest dzīvniekus, reproduktīvos produktus un dzīvnieku izcelsmes produktus (OV L 114, 31.3.2021., 1. lpp.).
(7) Komisijas Īstenošanas regula (ES) 2019/627 (2019. gada 15. marts), ar ko nosaka vienotu praktisku kārtību lietošanai pārtikā paredzētu dzīvnieku izcelsmes produktu oficiālo kontroļu veikšanai saskaņā ar Eiropas Parlamenta un Padomes Regulu (ES) 2017/625 un attiecībā uz oficiālajām kontrolēm groza Komisijas Regulu (EK) Nr. 2074/2005 (OV L 131, 17.5.2019., 51. lpp.).
(8) Komisijas Īstenošanas regula (ES) 2021/405 (2021. gada 24. marts), ar ko nosaka tādu trešo valstu vai to reģionu sarakstus, no kurām saskaņā ar Eiropas Parlamenta un Padomes Regulu (ES) 2017/625 atļauts Savienībā ievest noteiktus dzīvniekus un preces, kuri paredzēti lietošanai pārtikā (OV L 114, 31.3.2021., 118. lpp.).